CELEX: E2010C0160
Language: hu
Date: 2010-04-21 00:00:00
Title: Az EFTA Felügyeleti Hatóság 160/10/COL határozata ( 2010. április 21. ) az Aujeszky-féle betegség tekintetében Norvégiának nyújtott kiegészítő garanciákról

16.12.2010   
            
            
               HU
            
            
               Az Európai Unió Hivatalos Lapja
            
            
               L 332/45
            
         AZ EFTA FELÜGYELETI HATÓSÁG 160/10/COL HATÁROZATA
   (2010. április 21.)
   az Aujeszky-féle betegség tekintetében Norvégiának nyújtott kiegészítő garanciákról
   AZ EFTA FELÜGYELETI HATÓSÁG,
   tekintettel az Európai Gazdasági Térségről szóló megállapodásra és különösen annak 17. cikkére, valamint 1. jegyzőkönyvére és különösen annak 4. cikke d) bekezdésére,
   tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére és különösen annak 1. cikke c) pontjára,
   tekintettel az Európai Gazdasági Térségről szóló megállapodás I. melléklete I. fejezetének 4.1.1. pontjában említett, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló jogi aktusra, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EG K tanácsi irányelvre (1), a módosításokkal, és az 1. jegyzőkönyvben foglalt, az EGT-megállapodásra vonatkozó kiigazításokkal, különösen a jogi aktus 8. cikke és 10. cikkének (1) bekezdése vonatkozásában,
   tekintettel az EGT-megállapodás I. melléklete I. fejezetének 4.2.84. pontjában említett jogi aktusra, az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról szóló, 2008. február 21-i 2008/185/EK bizottsági határozatra (2), a módosításokkal,
   tekintettel az EFTA Felügyeleti Hatóságnak az Aujeszky-féle betegségre vonatkozó, az EFTA-államokba vagy betegségtől mentes régiókba szállítandó sertésekre alkalmazandó kiegészítő garanciákról szóló 31/94/COL határozatát hatályon kívül helyező, 1996. december 4-i 226/96/COL határozatára, amelyet a 75/94/COL határozat módosított, amennyiben ezek a határozatok érintik Norvégiát (3),
   mivel:
   
               (1)
            
            
               Norvégia a 226/96/COL határozattal kiegészítő garanciákat kapott az Aujeszky-féle betegség tekintetében.
            
         
               (2)
            
            
               A 226/96/COL határozat elfogadása óta a betegségre vonatkozó nemzetközi szabályokkal való összhang és a betegség Unión belüli hatékonyabb ellenőrzésének biztosítása érdekében az Aujeszky-féle betegségre vonatkozó kiegészítő garanciákról szóló európai uniós jogszabályokat módosították.
            
         
               (3)
            
            
               A módosított 2008/185/EK határozatot az 55/2009 (4) vegyes bizottsági határozattal az EGT-megállapodás I. melléklete I. fejezetének 4.2.84. pontjaként belefoglalták a megállapodásba.
            
         
               (4)
            
            
               A norvég kormány úgy véli, hogy országának területe a 64/432/EGK irányelv 10. cikkének (1) bekezdése értelmében mentes az Aujeszky-féle betegségtől. Norvégia igazoló dokumentumokat nyújtott be az EFTA Felügyeleti Hatóságnak, különösen annak alátámasztására, hogy a helyzet ellenőrzése folyamatos, tehát Norvégia megfelelő felügyelettel rendelkezik annak biztosítása érdekében, hogy területe mentes legyen az Aujeszky-féle betegségtől.
            
         
               (5)
            
            
               Norvégia kérte az EFTA Felügyeleti Hatóságot a 226/96/COL határozatának aktualizálására, tekintettel az Aujeszky-féle betegségre vonatkozó, a sertések Unión belüli kereskedelmében alkalmazandó kiegészítő garanciákkal kapcsolatos új jogszabályi változásokra.
            
         
               (6)
            
            
               A 226/96/COL határozatot ezért az Aujeszky-féle betegségre vonatkozó, a sertések Unión belüli kereskedelmében alkalmazandó kiegészítő garanciákkal kapcsolatos legfrissebb jogszabályi változásoknak megfelelően hatályon kívül kell helyezni.
            
         
               (7)
            
            
               Az új határozat továbbra is fenntartja a Norvégia számára korábban már biztosított garanciákat, valamint hozzáigazítja azokat a vonatkozó EGT-jogszabályokban, különösen a módosított 2008/185/EK határozatban foglalt új kritériumokhoz.
            
         
               (8)
            
            
               Az e határozatban előírt intézkedések összhangban vannak az EFTA Felügyeleti Hatóság munkáját segítő EFTA állat-egészségügyi bizottság véleményével,
            
         ELFOGADTA EZT A HATÁROZATOT:
   1. cikk
   Norvégia valamennyi régiója mentes az Aujeszky-féle betegségtől, és oltást végezni tilos.
   2. cikk
   Norvégia megkapja a módosított 2008/185/EK határozatban foglalt, az Aujeszky-féle betegségre vonatkozó, a sertések Európai Gazdasági Térségen (a továbbiakban: EGT) belüli kereskedelmében alkalmazandó kiegészítő garanciákat.
   3. cikk
   Norvégia a 2008/185/EK határozat I. mellékletében felsorolt uniós tagállamokéval azonos státusszal rendelkezik.
   4. cikk
   A 2008/185/EK határozat III. mellékletének 1. pontjában foglalt intézmény a Veterinærinstituttet (Oslo, Norvégia).
   5. cikk
   A 226/96/COL határozat hatályát veszti.
   6. cikk
   Ez a határozat 2010. április 21-én lép hatályba.
   7. cikk
   Ennek a határozatnak Norvégia a címzettje.
   8. cikk
   Csak az angol nyelvű szöveg hiteles.
   
      Kelt Brüsszelben, 2010. április 21-én.
      
         
            az EFTA Felügyeleti Hatóság részéről
         
         Per SANDERUD
         
            elnök
         
         Sverrir Haukur GUNNLAUGSSON
         
            testületi tag
         
      
   
   
      (1)  HL 121., 1964.7.29., 1977/64. o.
   
      (2)  HL L 59., 2008.3.4., 19. o.
   
      (3)  HL L 78., 1997.3.20., 46. o.
   
      (4)  HL L 232., 2009.9.3., 1. o.